Qezaya Bazîdî ya Agirî de 18ê kanûna 2019îde rojnameger Azîz Oruç amebi destbendkerdene û bi îdîaya 'endamîya rêxistine û propagandaya rêxistine' amebi tepiştene. Roniştişê 2. yê dewaya Oruçî Mehkemeya Cezaya Girane ya 2. de ame kerdene.
Oruç Zîndanê Patnosî ra bi rayîrê SEGBÎSî tewrê roniştişî bi. Oruçî pawitişê xo de îfade kerd ke  ey têna rojnamegerîye kerde û o rojnameger û kurd o ke wirdê nê çîyan zî sûc nîyê.
Heyetê mehkeme bi şertê kontrolê edlîyî Azîz Oruç vera da.Roniştişo bîn taloqê 16ê nîsana 2021î ame kerdene.
Azîz Oruç wexto ke xîret kerdêne şoro Ewropa Armenîstan de amebi destbendkerdene û polîsanê armenîyan ci rê îşkence kerdbi û o teslîmê Îranî kerd. Îran de zî Oruç 2 rojan îşkence dî û dima 11ê kanûne de hetê leşkeranê Îranî ra erzîya sînorê Tirkîya. Oruç bi hawayêkê birîndarî hetê polîsanê tirkan ra amebi destbendkerdene.
